b'\n_START_ARTICLE_\nHands Off Venezuela\n_START_SECTION_\nBaggrund\n_START_PARAGRAPH_\nHands Off Venezuela er en international solidaritetskampagne rettet mod fors\xc3\xb8g p\xc3\xa5 at fjerne Venezuelas demokratisk valgte pr\xc3\xa6sident Hugo Ch\xc3\xa1vez. Bev\xc3\xa6gelsen blev startet i december 2002 som et modsvar til et mislykkede milit\xc3\xa6rkup og til en lockout som man ans\xc3\xa5 som et fors\xc3\xb8g p\xc3\xa5 at sabotere den venezuelanske \xc3\xb8konomi og dermed skabe grobund for at fjerne pr\xc3\xa6sident Ch\xc3\xa1vez. Lockouten blev ledsaget af en international mediekampagne, der pr\xc3\xb8vede at fremstille Ch\xc3\xa1vez\xe2\x80\x99s regering som et diktatur, og som udlagde arbejdsgiver lockouten som en generalstrejke, der skulle vise folkets modstand mod styret._NEWLINE_HOV kampagnen arbejder ikke kun med solidaritetsarbejde med Venezuela og Latinamerika, men ogs\xc3\xa5 for at man diskuterer og tager ved l\xc3\xa6rer af revolutionen i Venezuela, det sker for at motivere for lignende revolutioner i rundt om i verden.\n_START_SECTION_\nOrganisation\n_START_PARAGRAPH_\nHands off Venezuela-kampagnen er en bredt baseret solidaritetskampagne, der er aktiv i mere end 30 lande, der findes blandt andet en afdeling i Danmark._NEWLINE_Hands Off Venezuela-kampagnen best\xc3\xa5r af individuelle medlemmer, grupper og tilsluttede organisationer. Kollektive medlemmer inkluderer Socialisten og Socialistisk Standpunkt. Kampagnen st\xc3\xb8tter at der bliver oprettet lokale HOV-grupper. Den \xc3\xa5rlige generalforsamling v\xc3\xa6lger en styrelsesgruppe, der tager sig af kampagnens udvikling.\n_START_SECTION_\nArbejde i Danmark\n_START_PARAGRAPH_\nHands Off Venezuela har i Danmark arrangeret en r\xc3\xa6kke demonstrationer, filmfremvisninger, underskriftindsamlinger og debatm\xc3\xb8der samt udgivet artikler og litteratur om Venezuela og Latinamerika. HOV kampagnen arbejder ikke blot med Venezuela, men ogs\xc3\xa5 i resten af Latinamerika. Udover Venezuela, der er f\xc3\xb8rsteprioritet, har arbejdet is\xc3\xa6r fokuseret p\xc3\xa5 modstand imod milit\xc3\xa6rkuppet i Honduras, solidaritet med revolutionerne i Bolivia, Nicaragua og Cuba, ALBA samarbejdet, faglige- og menneskerettigheder i Colombia, fredsarbejde i konflikten mellem Colombia og Venezuela og modstand imod USA\'s milit\xc3\xa6re oprustning i regionen._NEWLINE_Siden august 2009 er der blevet afholdt faste m\xc3\xa5nedlige debatm\xc3\xb8der i K\xc3\xb8benhavn hver den sidste mandag i m\xc3\xa5neden kl. 19. En stor del af dem er blevet afholdt p\xc3\xa5 og i samarbejde med den venezuelanske ambassade i Danmark. En stor del af kampagnens arbejde g\xc3\xa5r desuden p\xc3\xa5 at f\xc3\xa5 arbejderbev\xc3\xa6gelsen og venstrefl\xc3\xb8jen i Danmark til at st\xc3\xb8tte op om revolutionen i Venezuela._NEWLINE_Blandt de st\xc3\xb8rste arrangementer kan n\xc3\xa6vnes initiativet til demonstrationen "USA ud af Latinamerika" der blev afholdt den 13. April 2010 p\xc3\xa5 8 \xc3\xa5rsdagen for det mislykkede h\xc3\xb8jreorienterede milit\xc3\xa6rkup i 2002 imod Hugo Ch\xc3\xa1vez. Demonstrationen, der samlede over 100 deltagere, var bl.a. rettet imod milit\xc3\xa6rkuppet i Honduras, USA\'s milit\xc3\xa6re oprustning i regionen og handelsblokaden imod Cuba og var samtidig et forsvar for revolutionen i Venezuela. HOV var ogs\xc3\xa5 blandt arrang\xc3\xb8rerne af ALBA folkem\xc3\xb8det i Valbyhallen med bl.a. Hugo Ch\xc3\xa1vez og Evo Morales under COP15 klimatopm\xc3\xb8det i K\xc3\xb8benhavn, hvor over 3000 deltog.\n_START_SECTION_\nUdgivelser\n_START_PARAGRAPH_\nI 2010 udgav HOV den f\xc3\xb8rste bog om revolution i Venezuela p\xc3\xa5 dansk. Titlen er "Den venezuelanske revolution, \xc3\xb8jenvidneberetning og analyse" og er skrevet af journalisten og aktivisten Andreas B\xc3\xbclow der til dagligt bor i Venezuela. Inden han flyttede derned var han et aktiv medlem i den danske afdeling af HOV._NEWLINE_Siden september 2010 har HOV desuden udgivet et nyhedsbrev der udkommer kvartalm\xc3\xa6ssigt med nyheder og analyser af/om Latinamerika.\n_START_SECTION_\nArbejde internationalt\n_START_PARAGRAPH_\nHands Off Venezuela har arrangeret en lang r\xc3\xa6kke internationale underskriftindsamlinger og internationale protestdage og har arrangeret storm\xc3\xb8de med Hugo Ch\xc3\xa1vez i adskillige lande, bl.a. i England, USA og \xc3\x98strig. Lige som i Danmark foreg\xc3\xa5r en stor del af arbejdet med at vinde opbakning til revolutionen i de nationale arbejderbev\xc3\xa6gelser og venstrefl\xc3\xb8jsorganisationer._NEWLINE_Kampagnen er af meget forskellig st\xc3\xb8rrelse fra land til land. Den st\xc3\xb8rste succes har den nok haft i Storbritannien hvor det bl.a. er lykkedes at f\xc3\xa5 over 100 parlamentsmedlemmer fra Labour og RESPECT til at underskrive en st\xc3\xb8tte erkl\xc3\xa6ring for kampagnen. Ligeledes er adskillige af landets st\xc3\xb8rste fagforeninger kollektive medlemmer af kampagnen._NEWLINE_Hands Off Venezuela internationalt udgiver lige som den danske afdeling, et nyhedsbrev og driver derudover en internetradio under navnet "HOV FM".'